*Projekts*

LATVIJAS REPUBLIKAS MINISTRU KABINETS

2016.gada \_\_\_. \_\_\_\_\_\_\_\_\_\_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Par apropriācijas pārdali Tieslietu ministrijas budžeta apakšprogrammā 04.01.00 „Ieslodzījumu vietas”**

1. Atbalstīt Tieslietu ministrijas budžeta apakšprogrammā 04.01.00 „Ieslodzījuma vietas” 2014. gadā uzsāktajai jaunajai politikas iniciatīvai „Mutvārdu un procesuālo dokumentu tulkošana atbilstoši Kriminālprocesa likumam” paredzētās apropriācijas 342 383 *euro* apmērā pārdali apakšprogrammas ietvaros, tai skaitā izdevumiem atlīdzībai 224 500 *euro* apmērā (tai skaitā atalgojumam 181 649 *euro)*, lai nodrošinātu mēnešalgas palielināšanu Ieslodzījuma vietu pārvaldes darbiniekiem un izdevumiem precēm un pakalpojumiem 117 883 *euro* apmērā Jēkabpils cietuma 7.vienības remontam un aprīkošanai.

2. Tieslietu ministrijai:

2.1. nodrošināt šā rīkojuma 1. punktā minētās mēnešalgas palielināšanu Ieslodzījuma vietu pārvaldes darbiniekiem 2017. gadā un turpmāk no 2015. gadā uzsāktās jaunās politikas iniciatīvas „Uz vienlīdzīgiem principiem balstītas atlīdzības nodrošināšana Ieslodzījuma vietu pārvaldei, tai skaitā ārstniecības personām” piešķirtā finansējuma;

2.2. normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam;

2.3. nodrošināt jaunās politikas iniciatīvas „Mutvārdu un procesuālo dokumentu tulkošana atbilstoši Kriminālprocesa likumam” izpildi 2016. gadā un turpmāk tai piešķirto valsts budžeta līdzekļu ietvaros.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

06.06.2016. 09:14

234

I.Vavilova

67036752, Inga.Vavilova@tm.gov.lv